laion/Wikipedia-Exotic huggingface dataset:
Tai 2018. aasta taliolümpiamängudel

THA Tai osales 2018. aasta taliolümpiamängudel Pyeongchangis nelja sportlasega. Taid esindasid mäesuusatamises Alexia Arisarah Schenkel ja Nicola Zanon ning murdmaasuusatamises Mark Chanloung ja Karen Chanloung. Tai olümpiamängude kodulehel
Tšiili 2018. aasta taliolümpiamängudel

CHI Tšiili osales 2018. aasta taliolümpiamängudel Pyeongchangis seitsme sportlasega. Tšiilit esindasid mäesuusatamises Kai Horwitz, Henrik von Appen ja Noelle Barahona, murdmaasuusatamises Yonathan Fernandez ja Claudia Salcedo ning vigursuusatamises Stephanie Joffroy ja Dominique Ohaco. Tšiili lippu kandis mängude avatseremoonial mäesuusataja Henrik von Appen. Tšiili olümpiamängude kodulehel
Makedoonia 2018. aasta taliolümpiamängudel

MKD Makedoonia osales 2018. aasta taliolümpiamängudel Pyeongchangis kolme sportlasega. Makedooniat esindasid murdmaasuusatamises Stavre Jada ja Viktorija Todorovska ning mäesuusatamises Antonio Ristevski. Makedoonia olümpiamängude kodulehel
Puerto Rico 2018. aasta taliolümpiamängudel

PUR Puerto Rico osales 2018. aasta taliolümpiamängudel Pyeongchangis ühe sportlasega. See oli esimene kord pärast 2002. aastat, mil Puerto Rico taliolümpiamängudest osa võttis. Puerto Ricot esindas mäesuusatamises Charles Flaherty. Puerto Rico olümpiamängude kodulehel
San Marino 2018. aasta taliolümpiamängudel

SMR San Marino osales 2018. aasta taliolümpiamängudel Pyeongchangis ühe sportlasega. San Marinot esindas mäesuusatamises Alessandro Mariotti, kes võistles meeste slaalomis ja suurslaalomis. "Arhiivikoopia". Originaali arhiivikoopia seisuga 28. veebruar 2018. Vaadatud 9. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) San Marino olümpiamängude kodulehel
Küpros 2018. aasta taliolümpiamängudel

CYP Küpros osales 2018. aasta taliolümpiamängudel Pyeongchangis ühe sportlasega. Küprost esindas mäesuusatamises Dinos Lefkaritis, kes võistles meeste slaalomis ja suurslaalomis. Küpros olümpiamängude kodulehel
Bermuda 2018. aasta taliolümpiamängudel

BER Bermuda osales 2018. aasta taliolümpiamängudel Pyeongchangis ühe sportlasega. Bermudat esindas murdmaasuusatamises Tucker Murphy, kes tuli meeste 15 km vabatehnikasõidus ajaga 43:05.7 104. kohale. Bermuda olümpiamängude kodulehel
Montenegro 2018. aasta taliolümpiamängudel

MNE Montenegro osales 2018. aasta taliolümpiamängudel Pyeongchangis kolme sportlasega. Montenegrot esindasid mäesuusatamises Ivana Bulatović ja Eldar Salihović ning murdmaasuusatamises Marija Bulatović. Montenegro olümpiamängude kodulehel
Brasiilia 2018. aasta taliolümpiamängudel

BRA Brasiilia osales 2018. aasta taliolümpiamängudel Pyeongchangis üheksa sportlasega, kes võistlesid viiel spordialal. Brasiiliat esindasid mäesuusatamises Michel Macedo, bobisõidus Edson Bindilatti, Edson Ricardo Martins, Odirlei Pessoni ja Rafael Souza da Silva, murdmaasuusatamises Victor Santos ja Jaqueline Mourão, iluuisutamises Isadora Williams ning lumelauasõidus Isabel Clark Ribeiro. Brasiilia lippu kandis mängude avatseremoonial bobisõitja Edson Bindilatti. Brasiilia olümpiamängude kodulehel
Jamaica 2018. aasta taliolümpiamängudel

JAM Jamaica osales 2018. aasta taliolümpiamängudel Pyeongchangis kolme sportlasega. Jamaicat esindasid skeletonis Anthony Watson ja bobisõidus naiste kahebobi koosseisus Jazmine Fenlator-Victorian ja Carrie Russell. Jamaica olümpiamängude kodulehel
Bosnia ja Hertsegoviina 2018. aasta taliolümpiamängudel

BIH Bosnia ja Hertsegoviina osales 2018. aasta taliolümpiamängudel Pyeongchangis nelja sportlasega. Bosniat ja Hertsegoviinat esindasid mäesuusatamises Emir Lokmić ja Elvedina Muzaferija ning murdmaasuusatamises Tanja Karišik-Košarac ja Mladen Plakalović. Bosnia ja Hertsegoviina olümpiamängude kodulehel
Serbia 2018. aasta taliolümpiamängudel

SRB Serbia osales 2018. aasta taliolümpiamängudel Pyeongchangis nelja sportlasega. Serbiat esindasid mäesuusatamises Marko Vukićević, Marko Stevović ja Nevena Ignjatović ning murdmaasuusatamises Damir Rastić. Mängude avatseremoonial kandis Serbia lippu Nevena Ignjatović. Serbia olümpiamängude kodulehel
Türgi 2018. aasta taliolümpiamängudel

TUR Türgi osales 2018. aasta taliolümpiamängudel Pyeongchangis kaheksa sportlasega, kes osalesid neljal spordialal. Türgit esindasid mäesuusatamises Serdar Deniz ja Özlem Çarıkçıoğlu, murdmaasuusatamises Ömer Ayçiçek, Hamza Dursun ja Ayşenur Duman, iluuisutamises Alisa Agafonova ja Alper Uçar ning suusahüpetes Fatih Arda İpcioğlu. Mängude avatseremoonial kandis Türgi lippu suusahüppaja Fatih Arda İpcioğlu. Türgi olümpiamängude kodulehel
Saksamaa Rahvusraamatukogu

Saksamaa Rahvusraamatukogu (saksa Deutsche Nationalbibliothek, lühend DNB) on Saksamaal Frankfurdis ja Leipzigis asuv raamatukogu. Raamatukogus on ligi 27 miljonit teavikut, millega see on Saksamaa suurim raamatukogu. Raamatukogu on ka riigi tähtsaim arhiivraamatukogu. Raamatukogu asutati 1912. Raamatukogu koduleht
World Cup

World Cup võib tähendada järgmist: FIFA World Cup, vaata jalgpalli maailmameistrivõistlused Biathlon World Cup, vaata laskesuusatamise maailmameistrivõistlused World Cup of Hockey, vaata jäähoki maailmameistrivõistlused ... maailmameistrivõistlused
Jan Lepamaa

Jan Lepamaa (sündinud 20. jaanuaril 1971 Tallinnas) on eesti loodusfotograaf. Fotokonkursi “Manfrotto Ööfoto 2013” kolmas koht Baltikumi Pulma-, Portree ja Loodusfoto konkurss 2013 (Baltic Photo Contest 2013) – maastiku kategoorias 2. koht. Looduse Aasta Foto (LAF) 2012 – üldarvestuse kategoorias “Vormi mängud looduses” 2. koht. Eesti Looduse fotovõistlus 2011 – seenefotode kategooria peaauhind. Jan Lepamaa ametlik koduleht
Valle

Valle võib tähendada järgmist: Valle, asula Norras Valle, asula Lätis Valle (eesnimi) ... Valle vald
Palsa

Palsa on jõgi Põhja-Lätis Vidzemes. Jõe pikkus on 64,6 km. Jõe valgla suurus on 236,3 km² .
Radisson Blu Hotel Latvija

Radisson Blu Hotel Latvija (varem hotell Latvija, Reval Hotel Latvija) on hotell Lätis Riias. Hotelli haldab hotellikett Radisson Hotels. Hotelli kõrgus on 85,65 m ja koos katusel oleva ilukonstruktsiooniga 98,26 m. Hotellil on pinda 24 000 m² ja on seetõttu üks suurimaid Läti hotelle. Hotell valmis 1976. Hotell rekonstrueeriti 2001. Nõukogude ajal kandis hotell nime Latvija. Hiljem on hotell on kuulunud hotelliketile Reval Hotelligrupp ‎ja kandnud siis nime Reval Hotel Latvija. Radisson Blu Sky Hotel Tallinn Hotelli koduleht
Tšetšeenia sõda

Esimene Tšetšeenia sõda oli Itškeeria Tšetšeeni Vabariigi ja Venemaa Föderatsiooni vaheline relvakonflikt, mis kestis 1994. aasta detsembrist 1996. aasta augusti lõpuni. Teine Tšetšeenia sõda oli Venemaa poolt 1999 alustatud sõjakäik, millega vallutati tagasi Tšetšeenia, mis pärast Esimest Tšetšeenia sõda oli mõneks ajaks saavutanud faktilise iseseisvuse Itškeeria Tšetšeeni Vabariigina.
Mario Draghi

Mario Draghi (itaalia hääldus: ˈmaːrjo ˈdraːɡi; sündinud 3. septembril 1947 Roomas) on itaalia majandusteadlane ja poliitik, alates 13. veebruarist 2021 kuni 22. oktoobrini 2022 Itaalia peaminister. 3. jaanuaril 2021 tegi Itaalia president Sergio Mattarella Mario Draghile ülesandeks moodustada uus Itaalia valitsus. Mario Draghi valitsus andis ametivande Roomas Quirinali palees 13. veebruaril 2021. 21. juulil 2022 võttis Itaalia president Sergio Mattarella vastu peaminister Mario Draghi tagasiastumispalve, saatis parlamendi laiali ja kuulutas välja erakorralised parlamendivalimised. Draghi jätkas peaministri ülesannete täitmist kuni uue peaministri ametisse astumiseni sama aasta 22. oktoobril. 2002–2005 Goldman Sachs 2005–2011 Itaalia Panga president 2009–2011 Financial Stability Board 2011–2019 Euroopa Keskpanga president 2021–2022 Itaalia peaminister Tema isa Carlo töötas panganduses, ema Gilda Mancini oli apteeker. 2014. aastal nimetas ajakiri Forbes Draghi mõjukuselt maailma kaheksandaks inimeseks. 2015. aastal nimetas ajakiri Fortune ta maailma liidrite seas mõjukuselt teiseks. Euroopa poliitilise kultuuri auhind (2015) "Mario Draghi 'to form new Italian government'" (inglise). BBC News. 03.02.2021. Vaadatud 03.02.2021. Miles Johnson and Davide Ghiglione (03.02.2021). "Mario Draghi accepts mandate to form new Italian government" (inglise). Financial Times. Vaadatud 03.02.2021.{{cite web}}: CS1 hooldus: kasutab parameetrit autorid (link) "Italy politics: Former ECB chief Mario Draghi sworn in as prime minister" (inglise). Euronews. 13.02.2021. Vaadatud 13.02.2021. Angela Giuffrida (13.02.2021). "Mario Draghi's new government to be sworn in on Saturday" (inglise). Rooma: TheGuardian.com. Vaadatud 13.02.2021. "World's Greatest Leaders" Fortune Magazine. Vaadatud 15. aprillil 2015.
Kasahstan 2018. aasta taliolümpiamängudel

KAZ Kasahstan osales 2018. aasta taliolümpiamängudel Pyeongchangis 46 sportlasega, kes võistlesid 9 alal. Võistlesid Deniss Ten, Aiza Mambekova ja Elizabet Tursõnbajeva. Kasahstani esindas Nikita Kopõrenko. ... Võistlesid Vassili Podkorõtov, Maksim Braun, Vladislav Vitenko, Timur Hamitgatin, Roman Eremin, Alina Raikova, Darja Klimina, Galina Višnevskaja, Olga Poltaranina, Elizaveta Beltšenko. ... Aleksei Poltoranin, Deniss Volotka, Jevgeni Velitško, Vitali Puhhalo, Valerija Tjuleneva, Anna Shevtšenko, Elena Kolomina Igor Zakurdaev Marija Grigorova Sergei Tkatšenko ... Kasahstan olümpiamängude kodulehel
Ballistiline juhtivus

Ballistiliseks juhtivuseks nimetatakse elektronide liikumise režiimi, kus puudub hajuvusest tingitud takistus. Hajumise puudumisel kirjeldab elektronide liikumist mitterelativistlikel kiirustel Newtoni mehaanika.
Bredasdorp

Bredasdorp on linn Lõuna-Aafrika Vabariigis Lääne-Kapimaa provintsis, Overbergi ringkonna halduskeskus. Linn on asutatud 1838. aastal. Linn on saanud nime Kaplinna esimese linnapea Michiel van Breda järgi. Bredasdorp asub 35 kilomeetrit Nõelaneemest põhja pool. 2011. aasta rahvaloenduse andmetel oli Bredasdorpi elanikest värvilisi 66,50%, valgeid 19,03%, mustanahalisi aafriklasi 12,74%, India või Aasia päritolu inimesi 0,41% ja teisi 1,32%. Afrikaani keelt pidas emakeeleks 83,09%, koosa keelt 7,54%, inglise keelt 4,33% ja sotho keelt 0,65%. Bredasdorp SA Places Bredasdorp Garden Route South Africa turtlesa.com https://census2011.adrianfrith.com/place/173003
Magnon

Magnon on kvaasiosake, kristallvõre elektronide spinnide kollektiivne ergastus. Analoogiliselt teiste kvantmehaanikaga kirjeldatud väljade ergastusele, on magnon spinnilainete kvant. Seega kannab magnon endas fikseeritud energiat ja impulssi. Magnoni spin on 1 ja seega on ta boson.
Kvaasiosake

Kvaasiosakeseks ja kollektiivseteks ergastusteks nimetatakse osakestefüüsikas paljudest osakestest koosneva süsteemi häiritusi, mis käituvad nagu elementaarosakesed. Seejuures võivad kvaasiosakeste tihedus või nende vahelised interaktsioonid oluliselt erineda kvaasiosakeste keskkonda moodustavate osakeste vastavatest omadustest. Näiteks moodustavad elektronid metallides ühe kollektiivse oleku, niinimetud Fermi mereks. Selles keskkonnas liiguvad laengukandjad, millel on elektronidega sama laeng, aga nad ei interakteeru näiteks metalli kristallvõre tuumadega ja nende efektiivse massi määrab kristallvõre struktuur.
Kultuurifilosoofia

Kultuurifilosoofia on kultuuri tähendust ning olemust uuriv filosoofiaharu. Kultuurifilosoofia kujunes välja 18. sajandil ja 19. sajandi alguses, ehkki kultuurifilosoofilist problemaatikat leidub juba antiigist alates. Kultuurifilosoofia teke oli seotud valgustusliikumise arusaamisega kultuurist kui loodusest väljaspool seisvast nähtusest. Tänapäeva kultuurifilosoofia tähtsaim osa on filosoofiline kultuurikriitika, mis uurib näiteks industriaalühiskonda, massimeediat ja tehnoloogiat, samuti sõda ja rahu, sotsiaalsete sidemete konflikti sotsiaalse mobiilsusega, globaliseerumist ja keskkonnaeetikat. Kultuuri saab vaadelda ka ühiskondliku olelusvõitlusega, näiteks on eri ühiskonnagruppide ligipääs kultuuritoodetele ja -teenustele erinev. Selliste küsimuste puhul põimub kultuurifilosoofia sotsioloogiaga. Klassikalise valgustusliikumise aja kultuurifilosoofia tugines humanismile, ratsionalismile ja historismile. Seda iseloomustas usk inimkonna ja ühiskonna progressisse vabaduse ja mõistuse võidukäigu suunas. Tähtsamad autorid olid Voltaire, Denis Diderot, Nicolas de Condorcet ja Jean le Rond d'Alembert. Kultuurifilosoofia arenes edasi Immanuel Kanti ja teiste klassikaliste filosoofide töödes. Jean-Jacques Rousseau mainis esimesena ebakõla kultuuri ja looduse vahel. Giambattista Vico seisis valgustusliikumise ideaalidele vastu ja väitis, et kultuuriloos ja ajaloos ei etenda põhiosa mitte universalism, vaid iga kultuuri unikaalsus. Elufilosoofia esindajad esitasid klassikalisele kultuurifilosoofiale äärmusliku väljakutse. Arthur Schopenhauer rääkis ühiskonna paratamatust inimvaenulikkusest ja julmusest, olemise põhja irratsionaalsusest ja intuitsiooni eelistest mõistuse ees. Friedrich Nietzsche kritiseeris oma filosoofias teaduslikku maailmakäsitust ja moraalinorme, mis võetakse kriitikata omaks, kuigi need on tõsises vastuolus inimteadvuse esteetilise arenguga. 19. sajandi lõpus tekkisid kohalike tsivilisatsioonide teooriad, mis panid rõhku kultuuride unikaalsusele ja struktuurilistele eripäradele. Neid ideid arendasid Nikolai Danilevski, Konstantin Leontjev ning hiljem ka Oswald Spengler, kelle teoreetiliste vaadete kujunemist mõjutas Nietzsche filosoofia, mille järgi inimkonna mõistel ei ole tegelikkuses vastet. Spengleri järgi on igale kultuurile omane terve vaimumaailm, mida väljendab alussümbol ning mis on unikaalne ja võõrale silmale läbipaistmatu. Spengler vastandab kultuurile tsivilisatsiooni kui selle loojangufaasi, ning see vaade mõjutas paljusid 20. sajandi kultuurifilosoofia kontseptsioone. Левит С. Я. 2007. Культурология Энциклопедия. Философия культуры. Москва. РОССПЕН
Paparčiai

Paparčiai on küla Leedus Kaišiadoryse rajoonis, Paparčiai valla halduskeskus. Külas on põhikool, raamatukogu ja postkontor, samuti asub seal aastal 1994 rajatud klooster. Vaatamisväärsuseks on XVII sajandil rajatud dominiiklaste kloostri säilmed ja aastal 1916 rajatud katoliku kirik. Sealsel kalmistul asub kolumbaarium. Paparčiais asub kaks linnamäge. Paparčiai linnamäge uuriti aastal 1974, see oli kasutusel esimesel aastatuhandel ja teise aastatuhande alguses. Linnamäe kõrgus on 16–18 m, pindala 3–7x25m. Küla ennast mainiti esimest korda XIV sajandil (Pobarthin), aastal 1394 toimus selle all lahing leedulaste ja ristisõdijate vahel. XVII sajandil rajas Stanislovas Beinartas sinna dominiiklaste kloostri, mis suleti XIX sajandil tsaarivõimude vastu suunatud ülestõusude tagajärjel. Tsaariajal kandis küla vene keeles nime Попорце. Aastail 1927–1928 oli sealseks kirikuõpetajaks Alfonsas Petrulis. Aastal 1994 rajati külla peapiiskop Audrys Juozas Bačkise eestvedamisel uus klooster. Kolumbaarium Paparčiai uus klooster Vana kloostri väravad Linnamägi Kalmistu Koolimaja Katoliku kirik [1] Попорце. Географическо-статистический словарь Российской империи, Kd. 4 (Павастерортъ — Сятра-Касы). СПб, 1868, 187 lk. Küla portaalis vietoves.Lt
Heinkel He 162

Heinkel He 162, tuntud ka kui Volksjäger ('rahva hävituslennuk') oli Teise maailmasõja aegne reaktiivmootoriga Saksa hävituslennuk. Esmalend toimus vaid kolm kuud pärast 8. septembril 1944 väljakuulutatud Volksjägeri programmi nõuete esitamist, 6. detsembril 1944. Lennuk pidi olema ühe mootoriga, väike ja soodsa hinnaga, kaaluma mitte üle 2000 kg, lihtsa konstruktsiooniga ja mittedefitsiitsetest ehitusmaterjalidest valmistatav, lennuajaga vähemalt 30 minutit, kiiruselt ületama vaenlase hävituslennukeid, relvastatud ühe või kahe automaatkahuriga, lihtsa tehnohoolduse ja lihtsate piloteerimisomadustega ka vähekogenud lenduritele. Lennuki tiivakonstruktsioon, sabaosa juhtpinnad koos tüürpindadega olid puidust, kaldtüürid tiival ja lennuki kere duralumiiniumist. Lennukit plaaniti ehitada suurel hulgal (algul 1000 lennukit kuus, hiljem 4000 kuus) ning seda pidid piloteerida suutma isegi purilennukoolitusega hitlerjugendi liikmed. Sõja lõpuks oli valmis ehitatud ligi 320 lennukit. Lennukit Heinkel He 162 prooviti lahingutes kasutada 1945. aasta aprilli keskel. Esimestel lendudel kippusid suurel kiirusel, järsematel pöörangutel ersatsliimi kasutamise tõttu lennuki puitosad küljest ära tulema, misjärel üks lennuk kaotas proovilennul juhitavuse ja kukkus puruks, probleeme oli ka reaktiivmootoriga BMW-003. Mootor: BMW 003, tõmme 7,8 kN Mõõdud: pikkus: 9 m kõrgus: 2 m tiivaulatus: 7,2 m Kaalud: tühikaal: 1663 kg lennukaal: 2800 kg Suurim kiirus: 840 km/h (6000 m kõrgusel) Lennulagi: 12 000 m Relvastus: kaks 20 mm automaatkahurit MK-108 (120 mürsku raua kohta)
JW AGAT

Jednostka Wojskowa AGAT on Poola relvajõudude erivägede üksus. Üksus formeeriti 30. juunil 2011 ja paikneb Gliwice linnas. AGAT-i embleem Üksus on mõeldud eelkõige suunatud rünnakute läbiviimiseks, aga on ka võimeline läbi viima ka muid erioperatsioone. Üksus omab erivägede lahingutoetusüksusena soomusvõimekust ja võrreldes teiste erivägede üksustega suuremat tulejõudu. Ülesannetelt on AGAT-i üksusega võrreldavad Ameerika Ühendriikide erivägede 75. ranger'i-rügemendi ja Briti erivägede Special Forces Support Group. Ametlik koduleht (poola keeles)
Õendus

Õendus on tervishoiu valdkonda kuuluv iseseisev kutseala ja teadusharu (õendusteadus), mille ülesandeks on aidata inimest, nii haiget kui tervet, tema tervise kaitsmisel ja taastamisel ning haiguste preventsioonil. Tugineb meeskonnatööle. Tervise edendamine ja säilitamine Haiguste ennetamine Varajaste sümptomite avastamine Rehabilitatsioon Reparatiivne õendus Keskajal tekkisid õenduse põhialused. Hooldus oli meditsiinist eraldi. Tol ajal hoolitseti haigete eest kloostrites. Tänapäevase õenduse sünniks loetakse aastat 1820. Esimese tänapäeva meditsiiniõdede kooli ja instituudi asutas 1860. aastal Florence Nightingale. Eestis on termin "õendus" kasutusel aastast 1996. Florence Nightingale – esimene õendusteoreetik Virginia Henderson – õenduse definitsioon Hildegard E. Peplau – õe ja patsiendi vaheline suhe õendusprotsessis, suhtlemisteooria Dorothea Orem – enesehooldusteooria õenduses Marta Rogers – inimene kui ühtne tervik Callista Roy – adaptatsiooniteooria Nancy Roper – inimese elamise mudel (Roperi–Logani–Tierney õendusmudel) Tartu Tervishoiu Kõrgkool – põhiõpe, täiendõpe, magistriõpe Tallinna Tervishoiu Kõrgkool – põhiõpe, täiendõpe, magistriõpe Tartu Ülikooli arstiteaduskonna õendusteaduse osakond – magistriõpe; osakonda on juhatanud Ilme Aro ja Kristi Toode. Tänapäeval toimub Eestis õdede koolitus vastavalt Euroopa Liidu programmidele ja normidele. Eestis on võimalus saada magistrikraadi õenduses ning aastast 2005 võimalik spetsialiseeruda ehk saada õde-spetsialistiks. Õed, kes on saanud hariduse vanade programmide järgi võivad saada täiendkoolitust ja omandada õenduslikku kõrgharidust. Õenduse kutseala arendamisega tegeleb Eesti Õdede Liit. Humaansus
Mesilaspiim

Mesilaspiim on noorte töömesilaste (amm-mesilaste) ülalõua- ja neelunäärmete nõre, millega nad toidavad mesilasema vastseid kogu arengu vältel ning töömesilaste ja leskede vastseid nende kolmel esimesel elupäeval. Mesilaspiim on antibiootilise toimega biostimulaator, millest valmistatakse ka toniseeriva toimega ravimeid.
InfluxDB

InfluxDB on avatud lähtekoodiga aegridade andmebaasirakendus, mis on välja töötatud InfluxData poolt. See on kirjutatud Go programmeerimiskeeles ning optimeeritud kiirusele ning kõrgkäideldava salvestamise jaoks. Rakendust kasutatakse näiteks seire- ja mõõdikutega  seonduvate andmete salvestamisel ja reaalajas analüüsimise vahenditega.
Pointe Rosée

Pointe Rosée on neem Codroy küla lähedal Newfoundlandi saare edelaosas Kanada atlandirannikul. 2015. aastal avastas dr Sarah Parcaki ja tema abikaasa dr Gregory Mumfordi juhitud arheoloogide meeskond infrapunafiltrit kasutavaid satelliidijäädvustusi uurides sealsete pinnasetete alt hoomatavad moodustised, mida nad usuvad olevat vanapõhjala asustus. Kui see teaduslikult kinnitatakse, oleks L'Anse aux Meadowsi järel tegu teise teadaoleva ja ühtlasi läänepoolseima viikingite asundusega Põhja-Ameerikas. Nood olid esimesed eurooplased, kes jõudsid Uude Maailma.
Skrælingjar

Skrælingjar (eesti keeles skräälingid või skreelingid) on vanapõhja ja vanaislandi keelte mitmusevormis nimetus pärismaalastest inimestele ("metslastest olenditele"), keda muinaspõhjala kultuuri esindajad ehk viikingid kohtasid enda jaoks tundmatus Põhja-Ameerikas. Teadaolevalt ei olnud nad algul agressiivsed ega vaenulikud, vaid kergesti ehmatavad. Neid nähti enda mõõdupuu järgi võrdlemisi primitiivsetena. Atlandi ookeani rannikuäärsete küttijatest-korilastest põlisasukate puhul oli tegu: Labradori poolsaare kirdeosa innude eelkäijatega, Newfoundlandi saare väljasurnud beotukide eelkäijatega, Kanada mereprovintside asunike mikmakide eelkäijatega. Saagade järgi tehti nendega kaupa ning neile meeldisid eriti viikingite valmistatud piimatooted ning punane kangas. Kõige juures ei osanud nad kirvega ümber käia ja seda hinnata. Hiljem sattusid vähemuses uustulnukad põlisameeriklastega vaenujalale, kirjapandu järgi toimusid lahingud, mis päädiski tõrjutud maadeuurijate lahkumisega. Viikingid ise kutsusid avastatud alasid Vínlandiks ("viinapuude maaks"), Marklandiks ("metsamaaks") ja Hellulandiks ("kaljumaaks"). Arvatakse, et seda terminit kasutas Ari Þorgilsson esimest korda oma töös Íslendingabók, mida teatakse kui “Islandlaste raamatut”. Raamat kirjutati pärast seda, kui vanapõhjala maadeuurijad olid Ameerika põlisrahvastega esimesed kontaktid juba loonud. Ajal, mil neid allikaid talletati, tähistas skræling üldisemat mõistet, millega Gröönimaa viikingid nimetasid rannikualade Thule inimesi, kaasaegsete lääneeskimote esivanemaid. Thule kultuur jõudis Põhja-Ameerika maismaalt esimest korda Gröönimaa saarele 13. sajandil ja nad olid sealtpeale kontaktis grööni viikingitega. Samal sajandil kirjutatud “Islandlaste saaga” ja “Gröönlaste saaga” kasutavad terminit kõigi nii-nimetatud Vínlandi põliselanike kirjeldamiseks, keda oldi juba 11. sajandi algusest peale teatud. Sõna skræling on ainus sõna, mis on säilinud vanagrööni keelest, vanapõhja keele dialektist, mida rääkisid keskaegsed grööni viikingid. Tänapäevases islandi keeles on skrælingi tähendus "barbar", samas kui taani keeles kannab sõna skrælling tähendust "nõrgake". Sõna päritolu ei ole kindel. William Thalbitzer väidab, et skræling võis tuletuda vanapõhja sõnast skrækja, mis tähendab röögatust, hüüatust või kisa. Michael Fortescue tegi ettepaneku, et islandi sõna skrælingi võib olla seotud sõnaga skrá, mis tähendab "kuivatatud nahka". Inuitid on läbi sajandite kasutanud loomanahkadest kehakatteid. Ameerika koloniseerimine skandinaavlaste poolt Põlisameeriklased Atlandi-Kanada
Suusahüpped 2018. aasta taliolümpiamängudel

Suusahüppevõistlused 2018. aasta taliolümpiamängudel peeti 8.–19. veebruarini. Toimus neli võistlust, kus kokku osales 100 sportlast. Eestlastest võistlesid Artti Aigro, Martti Nõmme ja Kevin Maltsev. Suusahüpetes jagatud medalid riigiti. Finaal: 10. veebruar Osavõtjaid: 57 Olümpiavõitja 2014: Michael Hayböck,  Austria Kvalifikatsiooni tulemused Finaal Finaal: 17. veebruar Osavõtjaid: 57 Olümpiavõitja 2014: Kamil Stoch,  Poola Kvalifikatsiooni tulemused Finaal Finaal: 12. veebruar Osavõtjaid: 35 Olümpiavõitja 2014: Carina Vogt,  Saksamaa Finaal Finaal: 19. veebruar Osavõtjaid: 12 võistkonda Olümpiavõitja 2014: Saksamaa (Andreas Wank, Marinus Kraus, Andreas Wellinger, Severin Freund) Ametliku tulemused Suusahüpped OM-i kodulehel
Mart Vahnovere

Mart Vahnovere (19. veebruar 1919 – 10. märts 1998) oli eesti põllumajandustegelane ja rahvasaadik. Ta oli Aluste kolhoosi esimees. Aastatel 1963–1967 oli ta Eesti NSV Ülemnõukogu VI koosseisu saadik. Robert Vaidlo. Südametunnistusest. Sirp ja Vasar, 29. juuni 1962 Rahvusarhiivi fotode andmebaas. Vahnovere, Mart Martini poeg – Pärnu rajooni Aluste kolhoosi esimees, Eesti NSV Ülemnõukogu saadikukandidaat Vändra valimisringkonnas nr 130 (1963)